OpenLLM-France/wikimedia huggingface dataset:
# Banana errepublika

Banana errepublika Hego Amerikako eta Erdialdeko Amerikako hainbat herrialde mespretxuz izendatzeko erabiltzen den terminoa da. Hala ere, kontzeptua zabaldu eta demokrazia eskaseko gobernu batek agindutako eta enpresa atzerritar edo multinazionalen eskaera zein interesei men egiten dien edozein herrialderi erreferentzia egiteko erabiltzen da.

## Kontzeptuaren jatorria

Banana errepublika kontzeptua O. Henry umoregile estatubatuarrak sortu zuen, Hondurasi erreferentzia eginez. Erdialdeko Amerikako herrialde horretan, United Fruit Company eta Standard Fruit konpainiek bananaren ustiaketa kontrolatzen zuten, banana herrialdeko produkturik garrantzitsuena zelarik.
Hondurasko gobernuak bananaren ekoizpenaren gaineko zergak igotzea erabaki zuen. United Fruit konpainiak, horren aurrean, presidentearen aldaketa bultzatu zuen, praktikan Hondurasko agintea bere gain hartuz.
Batzuen ustez, halaber, Jacobo Arbenz Guatemalako presidentearen aurkako estatu kolpea , 1954an, banana konpainiek bultzatu zuten. Susmo horren atzean, Arbenzek banana konpainien lurrak nazionalizatu izana dago.

## Ikus, gainera

* Errepublika
* Estatu txotxongilo

## Kanpo estekak

* (Ingelesez) Cabbages and Kings - O. Henryren eleberria, non kontzeptua lehen aldiz erabili baitzen.
* Datuak: Q171751
* Multimedia: Banana republic / Q171751
# Oklokrazia

Oklokrazia (antzinako grezieraz: ὀχλοκρατία, ojlokratía, euskaraz: «jendetzaren boterea») edo jendetzaren gobernua demokraziaren endekapen-moduetako bat da, monarkia tirania edo aristokrazia [[oligarkia bihur daitekeen bezala. Batzuetan gehiengoaren tiraniarekin nahasten da, bi terminoak estuki lotuta baitaude.
Polibio greziar historialariak, Historiak (6.3.5etik 6.4.10era) bere lanean sortu zuen terminoa, k.a. 200. urtearen inguruan. Polibiok anaziklosiaren teoria propioa garatu zuen, hiru gobernu forma aristotelikoetan eta dagozkien forma lizunetan oinarrituta, demagogiaren ordez, demokraziaren forma endekatu gisa, oklokraziaren kontzeptu berria erabiliz.
Demokrazia, etimologikoki, «herriaren gobernua» da, bere borondate orokorrarekin estatuaren boterea legitimatzen duena; oklokrazia, berriz, «jendetzaren gobernua» da, hau da, «jendetza, masa edo jendetza ekoizpen biopolitikoko eragile bat da, eta gai politikoei heltzeko orduan, borondate akastuna du, ebikziorako joera duena, nahastua eta irrazionala, eta, beraz, ez du autogobernurako gaitasunik, eta, beraz, ez ditu gordetzen herritzat hartzeko beharrezko baldintzak».

## Erreferentziak

* ↑ Euskalterm: [Hiztegi terminologikoa] [2002]
* ↑ Padilla Gálvez, Jesús. (2015). «La oclocracia como peligro para la democracia» Sistema: Revista de ciencias sociales (239): 99-118. ISSN 0210-0223..
* ↑ τρία μὲν ἃ πάντες θρυλοῦσι καὶ νῦν προείρηται, τρία δὲ τὰ τούτοις συμφυῆ, λέγω δὲ μοναρχίαν, ὀλιγαρχίαν, ὀχλοκρατίαν. Polibio. Historiak. .
* ↑ Padilla Gálvez, Jesús. (2017). «Democracy in Times of Ochlocracy» Synthesis philosophica 32 (1): 167-178..

## Kanpo estekak

* Datuak: Q191031
# Nepotismo

Nepotismo (italierazko nepotismo hitzetik, nipote: "iloba") agintarien jokaera mota bat da; senitartekoei zein lagunei kargu publiko edo pribatuak ematean datza, kargu horietarako duten gaitasuna eta merituak aztertu gabe, haiei egindako mesede huts moduan edota beren fideltasuna ziurtatzearren. Edozein mailatako erakundeetako jokaera da, bai estatuko goi organoetan, bai enpresa txikienetan, eta herrialde demokratikoetan ustelkeriatzat jotzen da, meritokraziaren aurkakoa izateagatik.

## Kanpo estekak

* Datuak: Q161165
# Plutokrazia

Plutokrazia (grezieraz ploutos aberastasuna + krazia boterea) estatuko buruzagitza hiritar aberatsen klase batean zentralizatua duen gobernu era edo sistema politikoa da; bertan, gizarteko mailen artean ezberdintasun handiak eta gaindiezinak daude.
Plutokrazia hitza bi adieraz erabili ohi da. Historikoki, oligarkia aberats baten estatuaren kontrol politikoari egiten dio erreferentzia. Plutokrazia haien adibideak dira antzinako Greziako hiri-estatuak eta Italiako Venezia (Veneziako Errepublika), Florentzia eta Genova bezalako merkatari estatuak.
Bigarren adierak gaur egungo munduan diruak politikan duen eraginari erreferentzia egiten dio. Eragin hori mota askotakoa da, gobernua lagunduz (diru "kontribuzioak" eginez, legearen barruan eta kanpoan) edota aurka (zergak ordaintzeari utziz, industriak kanpora eramateko mehatxu eginez...). Diruak komunikabideetan ere esku sar dezake, iritzi publikoak auzi politikoei buruz duen ikuspegia manipulatuz.
Ameriketako Estatu Batuak plutokrazia modernoaren adibide garbia dira.

## Ikus, gainera

* Timokrazia.

## Kanpo estekak

* Datuak: Q131708
* Multimedia: Plutocracy / Q131708
# PIGS

PIGS (ingelesez Txerriak) ekonomiaren alorrean Europako hegoaldeko lau herrialde (Portugal, Italia, Grezia eta Spain) izendatzeko —batez ere testuinguru anglosaxoian— erabiltzen den akronimo peioratiboa da. Batzuetan Irlanda ere sartu da, akronimoa PIIGS bihurtu dela; bestetan, Irlandak Italia ordezkatu du, batez ere 2008ko krisialdia eta gero. Lau herrialdeak daude Eurogunean, eta laurek dituzte arazo ekonomiko larriak.

## Historia

Aspalditik erabiltzen da termino hau Europako historian, pobreak diren herrialde batzuetan hazkunde ekonomikoaren hauskortasuna adierazteko. PIGS hitza, hedabide anglosaxoiek, batez ere britainiarrek erabili zuten Europako Batasuneko hegoaldeko herrialde multzo bati erreferentzia egiten.
BRICS(Brasil, Errusia, India, Txina eta Hegoafrika) erabiltzen da ere baina kontrako asmorekin, BRICS adreiluak esan nahi du eta PIGS txerriak. Garatzen ari diren herrialde garrantzitsuenen artean ere zabaltzen ari da, JUG pitxerra esan nahi du ingelesez (Japonia, Erresuma Batua eta Alemania), munduko ranking ekonomiko posizio altuena lortu duten herrialdeei erreferentzia eginez.
2008ko irailean, Financial Timesen siglak erabiltzeak protestak piztu zituen Espainiako enpresarien eta Portugalgo ekonomia ministroen artean.

## Herrialdeak

* Irlanda: Errenta altuak, merkatuaren burbuiak eta turismoaren sektoreak kolapso egin zuten ekonomiaren burbuila jasatzen.
* Italia: Soldata altuak eta defizita tasak ordaintzea aurrekontuetan, hala nola Napolesen eta Alitalian arazoen tratamendua.
* Espainia: soldata eta kostu altuak inportazio merkeetan, bere industria erdigunean jarri beharrean, egoitza-burbuila eta porrota arriskuan jarri.
* Portugal: soldata eta defizita handiak zituen
* Grezia: arestian aipatutako arrazoi gehienak.

## Lotutako beste siglak

* GIPSY: Ijito ingelesez, PIIGS-en talde berari egiten dio erreferentzia. 2010eko martxotik aurreraa hartzen da PIIGS terminoaren aurkako protesten aurrean.
* STUPID: Lerdo, ingelesez. Espainia, Turkia, Erresuma Batua, Portugal, Italia eta Dubai barne hartzen ditu. Krisi fiskalaren aurrean arazoak dituzten herrialdeei egiten die erreferientzia

## Kanpo estekak

* (Ingelesez) Europe's PIGS: Country by country delako artikulua BBC News-en
* Datuak: Q217130
* Multimedia: PIIGS / Q217130
# Balkanizazio

Balkanizazioa interes kontrajarriak dituzten estatuek (edo-eta estatu horretan bizi diren nazio ezberdinetako biztanleek) osatzen duten lurraldearen zatiketari eta horien arteko gatazka-egoera etengabeari deritzo. Izen honen jatorria Lehen Mundu Gerraren aurreko urteetan Balkanetan gertatutakoan datza. 1912 eta 1913an bi gerra (Balkanetako Gerrak) izan ziren lurralde honetan Gerra Handiaren aurrekariak izan zirenak. Jugoslavia ohian 1991. urtetik aurrera balkanizazio prozesu berria gertatu zen, serbiar, kroaziar eta bosniar musulmanek izandako istiluen ondorioz.
XX. mendearen erdialdetik, "Ekialdeko arazoa" mehatxu handi bat izan zen Europako bake eta orekarako. Jatorriz, Otomandar Inperioaren egoera ahula eta erlijio, kultura eta etniaren ikuspegitik hain desberdinak ziren herrien nazio itzartzea ziren arazoaren oinarri; baina, horren ondoan, Mediterraneorantz bidea zabaltzeko Errusiaren asmoa, horren aurkako britaniarren borondatea eta Austria-Hungariaren inperio luzea ere aintzat hartu behar dira.

## Kanpo estekak

* Datuak: Q471191
# 50 Zentaboen Alderdia

50 Zentaboen Alderdia (txinera sinplifikatua: 五毛党; txinera tradizionala: 五毛黨; pinyin: wǔmáo dǎng) Txinako Herri Errepublikako gobernuak edota Txinako Alderdi Komunistak, bai tokian-tokiko mailan nahiz maila zentralean, kontratatutako interneteko soldatapeko iritzigileek jasotzen duten mespretxuzko izendapena da. Iritzigile hauek gobernuaren politiken aldeko iritziak argitaratu eta hedazen dituzte, honela eztabaidagune zehatz batzutan iritzi publikoa bere nahiera itxuratu edo alde jartzen saiatzeko. Maiz, astroturfing delakoa erabiltzen dute, "bapateko pentsamendu korronte" baten itxura faltsua emateko asmoz. Webgune nazionaletan eta txatetan "edukin sentikorra" edo alderdiaren aurkako kritikeekiko internet erabiltzaileen erakarpena desbideratzeko mezu bakoitzeko iritzigileei ordaindu egiten zaiela salatu izan da. Txinako Alderdi Komunistaren aldeko iritzigileak interneteko eztabaidaguneetan Txinaren aldeko iritzi abertzaleegia argitaratzen duen ororen ospea zikintzeko erabiltzen den izendapena dela baieztatuz defendatzen dira.

## Kanpo estekak

* Datuak: Q1073921
# Satan Handi

Satan Handia (persieraz شيطان بزرگ‎‎; Shaytân-e Bozorg), jihadisten ikuspuntutik, historiako une zehatz batean, bere bura Islamaren bozeramatzailetzat duen norbaiten ustetan islamdar fedea, herria eta interesen aurka doan herrialde, estatu edo pertsona deitzeko izendapena da. Iraganean, maiz Israelgo Estatuak izendapen hori jaso ohi zuen, baina gerora, beren burua Islamaren bozeramailetzat zutenek, AEBak islamadar munduko herrialdeen etsai nagusitzat jo eta izendapen horrekin deitzen hasi ziren, Gerra Santuaren aldekoek Israelek estatubatuar babesik ez balu, aspaldian garaitua izango zela uste baidute.
Satan Handiaz gain, une zehatz bakoitzeko egoera geopolitikoen arabera beste hainbat Satan Txiki ere izan dira, Sobietar Batasunetik hasi, bere ateismoa eta Afganistango okuzpazioa zela eta, Frantzia arte, Israeli emandako unea araberako babesaren ondorioz. Zenbait jihadistek erabiltzen duten pragmatismoa nabarmena da oso, esate baterako Afganistango Gerran, Satan Txikia zen Sobietar Batasuna garaitzeko asmoz, AEBetako Satan Handiarekin aliatzera iritsi baiziren.

## Kanpo estekak

* Datuak: Q3175821
* Multimedia: America is the Great Satan / Q3175821
# Garapen bidean dagoen herrialde

Garapen bidean dagoen herrialdea edo azpigaratua sistema ekonomiko ahula daukana da, Giza garapenaren indize baxua alegia. Bestalde, 1990eko hamarkadaren amaieratik multzo honetako herrialde batzuk saiatu dira herrialde garatuenak baino hazkunde tasa altuagoak lortzen. Multzo batean edo bestean sailkatzeko indikatzaileen artean Barne produktu gordina dugu, eta horren arabera herrialde batzuk pobreziatik edota garapen ekonomikotik gertuago daude.
Tarteko kategoria batean daude berriki industrializatutako herrialdeak: Mexiko, Brasil, Txina, India, Turkia, Hegoafrika, Filipinak, Tailandia eta Indonesia.
Garapenaren eredu erabat unibertsala bestela ez dago, adibidez Kuba eta Bhutan bezalako herrialdeek betetzen ez dutena. Proposamen alternatiboen artean Barne zoriontasun gordinaren indizea dago, esate baterako, guztiz bat ez duena egiten irizpide ekonomiko hutsekin.

## Gutxien garatutako herrialdeak
### Afrika (34)

* Afrika Erdiko Errepublika
* Angola
* Benin
* Burkina Faso
* Burundi
* Djibuti
* Ekuatore Ginea
* Eritrea
* Etiopia
* Gambia
* Ginea
* Ginea-Bissau
* Hego Sudan
* Komoreak
* Kongoko Errepublika Demokratikoa
* Lesotho
* Liberia
* Madagaskar
* Malawi
* Mali
* Mauritania
* Mozambike
* Niger
* Ruanda
* Sao Tome eta Principe
* Senegal
* Sierra Leona
* Somalia
* Sudan
* Tanzania
* Togo
* Txad
* Uganda
* Zambia

### Asia (9)

* Afganistan
* Bangladesh
* Bhutan
* Ekialdeko Timor
* Kanbodia
* Laos
* Myanmar
* Nepal
* Yemen

### Ozeania (4)

* Kiribati
* Salomon Uharteak
* Tuvalu
* Vanuatu

### Amerika (1)

* Haiti

## Ikus, gainera

* Gobernuz kanpoko erakundea
* Hirugarren mundua

## Kanpo estekak

* Datuak: Q177323
# Honda S2000

Honda S2000, Honda markaren kirol-automobil bat da. 1999-2009 artean ekoitzi zen.
1999ko apirilaren 15ean konpainiaren 100. urteurrena ospatzeko merkaturatua izan zen eta Honda S800 modeloaren ondorengoa da.
# Emmanuel de Rohan-Polduc

Fra' Emmanuel de Rohan-Polduc (Mantxa, 1725eko apirilaren 18a - Valletta, 1797ko uztailaren 14a) Maltako Ordenako 70. Printze eta Maisu Nagusia izan zen 1775etik hil zen arte.
Familia noble frantziarra zuen eta Espainian jaio zen, aita hara bota zuten. Valoniar erregimentu batean zerbitzatu zuen, eta Parmako enbaxadore gisa bidali zuten gorte inperialera. Maltako Ordenan sartu zen eta 1755ean Itsas Armadako Kapitain Jeneral izendatu zuten.
1775ean Ordenako Maisu Handia aukeratu zuten eta hurrengo urtean Ordenako Kapitulu Orokorra deitu zuen, 1631tik lehen aldiz. 1777an Żebbuġi hiri estatusa eman zion eta Città Rohan deitu zion. Anglo-Bavariako Ospitale Hizkuntza ezarri zuen eta 1797an Errusiako Priorato Handia.
1792tik aurrera, Fort Tigné eta uharteko beste gotorleku batzuk enkargatu eta finantzatu zituen. Bere agintaldiaren azken urteetan Ordenaren gainbehera gertatu zen Frantziako Iraultzaren ondorioz.
* Datuak: Q426814
* Multimedia: Emmanuel de Rohan-Polduc / Q426814
# Honda

Honda Japoniako auto- eta motozikleta-fabrikatzailea da, 1948. urtean sortua. Motozikletak egiten hasi zen, eta erabat aldatu zuen industria hori, Europako zilindro handiko motozikleta-fabrikatzaile tradizionalak desagerrarazteraino; kirol-motozikletaren kontzeptu berri bat sortu zuen.
1962an motozikletez gainera, autoak ere fabrikatzen hastea erabaki zuen Hondak; auto txikiak egiten hasi zen horrela, mota horretako autoen eskaria gero eta handiagoa baitzen Japonian. Auto horiek, bestela badirudi ere, oso teknologia aurreratua dute, eta kirol-auto txikien antzekoak dira: S 600 autoak, esaterako, 606 zentimetro kubikoko motorrarekin, 57 zaldiren indarra du. Antzeko ezaugarriak ditu, baita ere, S 800 autoak, aurrekoa baino handitxeagoa eta lau zilindroko motorrarekin.
Baina Honda etxearen urterik onenak 1970eko hamarraldikoak izan ziren, Civic txiki arrakastatsua agertu zenez geroztik. Besteak beste, transmisio automatikoa zuen, auto txikiek ohi ez bezala. Hamarraldiaren erdialdean auto handiagoa egin zuen, Accord, merkea eta gutxi kontsumitzen zuena. Hamarraldi haren bukaeran, berriz, merkatuaren beste alor batzuk bereganatu nahian, Prelude aurkeztu zuen; Honda etxeko auto guztiak bezala, teknologiaren berritasunagatik eta kalitateagatik nabarmendu zen hura ere. Hurrengo urteetan Europako merkatura zabaldu eta lantegia jarri zuen Britainia Handian. Aurrez aipaturikoez gainera, Hondaren modelo aipagarria da NSX kirol-autoa, ospe handiko marketako beste auto batzuen parekoa, baina haiek baino askoz merkeagoa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q9584
* Multimedia: Honda / Q9584
# Kakistokrazia

Kakistokrazia, antzinako grezieratik, κάκιστος (kàkistos; okerrena) eta κράτος (kratos; gobernua) zientzia politikoan erabiltzen den termino bat da, gaitasun gutxien duten pertsonen edo zinikoenen gobernua izendatzeko. Terminoa XVII. mendean erabili zen lehen aldiz, eta maiz agertu zen XIX. mendean zehar. Hala ere, XXI. mendearen hasieran berriro hartu du indarra, hainbat komunikabidetan agertu eta gero.
Gaur egun erabili da munduko hainbat gobernu kritikatzeko.

## Erreferentziak

* ↑ (Katalanez) Anàlisi no tan breu de l’estat actual de l’ètica de la informació: ètica de la ignorància, informació incompleta, falsa i falsejada i altres formes d’engany i incompetència – BID. 2024-07-14 doi:10.1344/bid2017.39.7. (Noiz kontsultatua: 2024-11-01).
* ↑ Abadjian, Vahram. (2010-07-01). «Kakistocracy or the true story of what happened in the post-Soviet area» Journal of Eurasian Studies 1 (2): 153–163. doi:10.1016/j.euras.2010.04.009. ISSN 1879-3665. (Noiz kontsultatua: 2024-11-01).
* ↑ (Ingelesez) Okafor, Collins; Smith, L. Murphy; Ujah, Nacasius U.. (2014). «Kleptocracy, nepotism, kakistocracy: impact of corruption in Sub-Saharan African countries» International Journal of Economics and Accounting 5 (2): 97. doi:10.1504/IJEA.2014.063736. ISSN 2041-868X. (Noiz kontsultatua: 2024-11-01).
* ↑ (Ingelesez) TATAD, FRANCISCO S.. (2016-12-21). «We’re no longer a democracy. Are we now a kakistocracy?» The Manila Times (Noiz kontsultatua: 2024-11-01).

## Kanpo estekak

* Datuak: Q2932554
# Mike Lazaridis

Mihal "Mike" Lazaridis (Istanbul, Turkia, 1962eko martxoaren 14a) greziar jatorriko kanadar negoziogizon eta enpresaburu bat da.
1984an Douglas Freginekin batera Research In Motion enpresa sortzeagatik ezaguna da, Blackberry mugikor telefonoen ekoizlea.
* Datuak: Q1379779
* Multimedia: Mike Lazaridis / Q1379779
# Renault 7

Renault 7, Renault frantziar enpresaren automobil modelo bat da. 1984-1984 artean Espainiako Valladolid hiriko lantokiak esklusiboki ekoitzi zen eta Frantzian ez zuen parekiderik izan.
Renault 8aren ondorengoa izan eta Renault 9ak ordezkatu zuen. Renault 5arekin antzekotasunak zituen.
# Douglas Fregin

Douglas Fregin, kanadar enpresaburu eta ingeniari bat da.
1984an Mike Lazaridisekin batera Research In Motion enpresa sortzeagatik ezaguna da, Blackberry mugikor telefonoen ekoizlea.
# Edmond James de Rothschild

Abraham Edmond Benjamin James de Rothschild, hebreeraz: הברון אברהם אדמונד בנימין ג'יימס רוטשילד, HaBaron Avraham Edmond Binyamin Ya'akov Rotshield‎ (1845eko abuztuaren 19a, Boulogne-Billancourt, Frantzia - 1934ko azaroaren 2a, Boulogne-Billancour, Frantzia), frantziar bankari, filantropo eta negoziogizon judu bat izan zen, Rothschild bankari familiaren senidea.
Sionista sutsua izan zen eta Israelgo estatuaren babeslea izateaz gain hura sortzeko dirulaguntzak eman zituen.

## Ikus, gainera

* Rothschild

## Kanpo estekak

* Datuak: Q467167
* Multimedia: Edmond James de Rothschild / Q467167
# Maurice de Hirsch

Moritz Freiherr von Hirsch auf Gereuth, alemanez: Moritz Freiherr von Hirsch auf Gereuth eta frantsesez: Maurice, baron de Hirsch de Gereuth (1831ko abenduaren 9a, Munich, Bavaria - 1896ko apirilaren 21a, Hurbanovo, Austriar-Hungariar Inperioa), alemaniar negoziogizon eta filantropo judu bat izan zen.
Europan juduak eta judaismoaren aldeko erakunde ugari diruz lagundu zituen. Judu Kolonizazioaren Elkartea sortu zuen eta Argentinarako eskala handiko juduen emigrazioa bultzarazi.
* Datuak: Q45214
* Multimedia: Maurice de Hirsch / Q45214
# Territorialismo sionista

Territorialismoa edo estatismoa, lurralde judu homogeneo bat sortzeko helburua zuen mugimendu politiko bat izan zen, ez derrigorrean Israelgo Lurraldean, ezta estatu independiente gisa ere. 1903-1905 arteean sortua izan zen.
Lurralde judu hori munduko hainbat kokalekutan proposatu zuen, tartean Uganda Eskema, Argentina, Ukrainia, Krimea, Birobidzhan, Ekuador, Galveston (AEB), Australia edo Surinamen.

## Ikus, gainera

* Uganda Eskema

## Kanpo estekak

* Datuak: Q6189967
# Renault 12

Renault 12 edo R12a, Hego Euskal Herrian Erredozea, Renault frantziar enpresaren automobil modelo bat da. Frantzian 1969-1980 artean ekoitzi zen, halere beste herrialdeetan luzaroagoan ere ekoitzi zen, Turkian azkena 2000 arte.
Renault 8 eta Renault 10aren ondorengoa izan eta Renault 18ak ordezkatu zuen.
* Datuak: Q591145
* Multimedia: Renault 12 / Q591145
# Branislav Nušić

Branislav Nušić (serbieraz: Бранислав Нушић, brǎnislav̞ nûʃit͡ɕ ahoskatua; Belgrad, 1864ko urriaren 20a/urriaren 8 – ibidem, 1938ko urtarrilaren 19a) serbiar antzerkigile, satiragile, saikeragile eta eleberrigilea izan zen.
Belgraden jaio zen valakiar familia batean, eta Alkibijad Nuša izena jarri zioten. 18 urterekin Branislav Nušić izena jarri zioten. Unibertsitate ikasketak egin zituen Belgradeko Unibertsitateko zuzenbide fakultatean. Egile emankorra izan zen, eta batzuetan Ben Akiba ezizena erabili zuen. Serbiako erretorika modernoaren sortzailea izan zen, eta kazetari eta funtzionario ere izan zen. Serbiako Errege Akademiako kide izan zen. Bere lanetan umorea erabiltzeagatik nabarmendu zen.

## Lanak
### Antzezlanak

* Госпођа Министарка - Gospođa Ministarka (Kontzejuko ministroaren emaztea).
* Народни Посланик - Narodni Poslanik (Diputatua).
* Ожалошћена Породица - Ožalošćena Porodica (Familia doluan).
* Покојник - Pokojnik (Hildakoa).
* Сумњиво лице - Sumnjivo lice (Susmagarria).
* Пут око света - Put oko sveta (Munduan zeharreko bidaia).
* Мистер Долар - (Mister Dolar).

### Eleberriak

* Аутобиографија - Autobiografija (Autobiografia).
* Општинско дете - Opštinsko Dete (Kondertiko haurra).
* Хајдуци - Hajduci (Errebeldeak).

### Beste lan batzuk

* Реторика - Retorika (Erretorika).
* Рамазанске вечери - Ramazanske večeri (Ramadan gauak)

## Kanpo estekak

* Datuak: Q315136
* Multimedia: Branislav Nušić / Q315136
# Renault 21

Renault 21, Renault frantziar enpresaren D segmentu automobil modelo bat da.
Renault 18aren ondorengoa izan eta Renault Lagunak ordezkatu zuen.
# Horace Kallen

Horace Meyer Kallen (Bernstadt, Silesia, 1882ko abuztuaren 11a – Palm Beach, Florida, 1974ko otsailaren 16a) estatubatuar filosofoa izan zen. Pluralismo kulturalaren bultzaialtzea izan zen.

## Lan hautatuak

* Democracy Versus the Melting-Pot, 1915.
* Zionism and World Politics, William Heinemann, 1921.
* Indecency and the Seven Arts:And Other Adventures of a Pragmatist in Aesthetics, 1930.
* Decline and Rise of the Consumer, 1936.
* Art and Freedom, 1942.
* Modernity and Liberty, 1947.
* The Liberal Spirit, 1948.
* Ideals and Experience, 1948.
* The Education of Free Men, 1950.
* Patterns of Progress, 1950.
* "Of Them Which Say they Are Jews,": and Other Essays on the Jewish Struggle for Survival, Bloch Pub. Co., 1954.
* Cultural Pluralism and the American Idea, 1956.
* Utopians at Bay, 1958.
* Liberty, Laughter, and Tears, 1968.
* Creativity, Imagination, Logic: Meditations for the Eleventh Hour, 1973.
* Datuak: Q1358306
# Joan Rivers

Joan Rivers, jaiotza-izenaz Joan Alexandra Molinsky, (New York, New York, Ameriketako Estatu Batuak, 1933ko ekainaren 8a - 2014ko irailaren 4a) estatubatuar komediante, aktore, telebista aurkezle, gidoilari eta idazlea izan zen.

## Liburuak

* Having a Baby Can Be a Scream, 1974, J.P. Tarcher argitaletxea. (Autolaguntza / Umorezkoa)
* The Life and Hard Times of Heidi Abromowitz, 1984, Doubleday argitaletxea, ISBN 978-0385293594 (Umorezkoa)
* Enter Talking, 1986, Dell Publishing Co argitaletxea, ISBN 978-0440122449 (Autobiografia)
* Still Talking, 1991, Random House argitaletxea, ISBN 978-0394579917 (Autobiografia)
* Jewelry by Joan Rivers, 1995, Abbeville Press argitaletxea, ISBN 978-1558598089 (Ez-fikzioa)
* Bouncing Back: I've Survived Everything ... and I Mean Everything ... and You Can Too!, 1997,HarperTorch argitaletxea, ISBN 978-0061096013 (Autolaguntza / Umorezkoa)
* From Mother to Daughter: Thoughts and Advice on Life, Love and Marriage, 1998, Birch Lane Pr argitaletxea, ISBN 978-1559724937 (Autolaguntza)
* Don't Count the Candles: Just Keep the Fire Lit!, 1999, HarperCollins argitaletxea, ISBN 978-0060183837 (Autolaguntza)
* Murder at the Academy Awards (R): A Red Carpet Murder Mystery, 2009, Pocket argitaletxea, ISBN 1416599371 (Fikzioa)
* Men Are Stupid...And They Like Big Boobs: A Woman's Guide to Beauty Through Plastic Surgery (with Valerie Frankel), 2009, ISBN 141659924X (Ez-fikzioa)
* I Hate Everyone...Starting with Me, 2012, Berkley Trade argitaletxea, ISBN 978-0425255896 (Umorezkoa
* Diary of a Mad Diva, 2014, Berkley Publishing Group argitaletxea, ISBN 978-0425269022 (Umorezkoa)
* Datuak: Q240933
* Multimedia: Joan Rivers / Q240933
# Renault 25

Renault 25, Renault frantziar enpresaren E segmentu automobil modelo bat da. 1983-1992 artean ekoitzi eta merkaturatu zen garaian Renault etxearen modelo garestiena izan zen.
Renault 20/30aren ondorengoa izan eta Renault Safranek ordezkatu zuen.